CELEX: 62011CN0666
Language: et
Date: 2011-12-30 00:00:00
Title: Kohtuasi C-666/11: Eelotsusetaotlus, mille on esitanud Oberverwaltungsgericht für das Land Nordrhein-Westfalen (Saksamaa) 30. detsembril 2011 — M jt versus Bundesamt für Migration und Flüchtlinge

10.3.2012   
            
            
               ET
            
            
               Euroopa Liidu Teataja
            
            
               C 73/19
            
         Eelotsusetaotlus, mille on esitanud Oberverwaltungsgericht für das Land Nordrhein-Westfalen (Saksamaa) 30. detsembril 2011 — M jt versus Bundesamt für Migration und Flüchtlinge
   (Kohtuasi C-666/11)
   2012/C 73/34
   Kohtumenetluse keel: saksa
   
      Eelotsusetaotluse esitanud kohus
   
   Oberverwaltungsgericht für das Land Nordrhein-Westfalen
   
      Põhikohtuasja pooled
   
   
      Kaebuse esitajad: M, N, O, P, Q
   
      Vastustaja: Bundesamt für Migration und Flüchtlinge
   
      Eelotsuse küsimused
   
   
               1.
            
            
               Kas kohtumenetluses, mille ese on liikmesriigi loobumine varjupaigataotluse läbivaatamise vastutusest ja varjupaigataotleja väljasaatmise määramine liikmesriiki, mis selle liikmesriigi hinnangul, kus varjupaigataotlus esitati (palve esitajaks olev liikmesriik), on taotluse läbivaatamise eest vastutav liikmesriik, saab varjupaigataotleja tugineda väitele, et üleandmine ei toimunud nõukogu 18. veebruari 2003. aasta määruse (EÜ) nr 343/2003 (1) artikli 19 lõikes 4 ette nähtud kuue kuu jooksul ja seetõttu on vastutus üle läinud palve esitajaks olevale liikmesriigile?
            
         
               2.
            
            
               Kas — isegi lavastatud — enesetapukatset, mille tõttu ei ole üleandmine vastutavale liikmesriigile võimalik, võib pidada enda varjamiseks nõukogu määruse (EÜ) nr 343/2003 artikli 19 lõike 4 teise lause tähenduses
            
         
               3.
            
            
               Kas kohtumenetluses, mille ese on liikmesriigi loobumine varjupaigataotluse läbivaatamise vastutusest ja varjupaigataotleja väljasaatmise määramine, saab varjupaigataotleja tugineda vastutuse üleminekule komisjoni 2. septembri 2003. aasta määruse (EÜ) nr 1560/2003 (2) artikli 9 lõike 2 teise lause alusel?
            
         
               4.
            
            
               Kas olukord, kus palve esitajaks olev liikmesriik teatab vastutavale liikmesriigile, et juba määratud üleandmine peatatakse, kuid jätab teatamata, et üleandmist ei saa teostada kuue kuu jooksul, takistab komisjoni 2. septembri 2003. aasta määruse (EÜ) nr 1560/2003 artikli 9 lõike 2 teises lauses ette nähtud vastutuse üleminekut?
            
         
               5.
            
            
               Kas varjupaigataotlejal on õigus kohtu kaudu nõuda, et liikmesriik kontrolliks vastutuse ülevõtmist nõukogu määruse (EÜ) nr 343/2003 artikli 3 lõike 2 esimese lause alusel ja teeks varjupaigataotlejale teatavaks asjaomase otsuse põhjendused?
            
         
      (1)  Nõukogu 18. veebruari 2003. aasta määrus (EÜ) nr 343/2003, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku esitatud varjupaigataotluse läbivaatamise eest (ELT L 50, lk 1; ELT eriväljaanne 19/06, lk 109).
   
      (2)  Komisjoni 2. septembri 2003. aasta määrus (EÜ) nr 1560/2003, millega kehtestatakse üksikasjalikud rakenduseeskirjad määrusele (EÜ) nr 343/2003, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku esitatud varjupaigataotluse läbivaatamise eest (ELT L 222, lk 3; ELT eriväljaanne 19/06, lk 200).